
Nr.739


AVIZ

asupra propunerii legislative privind modificarea valorii unor coeficienţi de multiplicare din Ordonanţa de urgenţă a Guvernului nr.28/1998

Cu adresa nr.268 din 4 octombrie 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea valorii unor coeficienţi de multiplicare din Ordonanţa de urgenţă a Guvernului nr.28/1998. 

In urma examinării, în şedinţa din data de 17 noiembrie 1999, Comisia pentru buget, finanţe şi bănci, cu majoritate de voturi, a hotărât respingerea din următorul considerent:

Având în vedere că prin Ordonanţa de urgenţă a Guvernului nr.122/1999, intrată în vigoare la 30 iunie anul curent, a fost modificată chiar anexa VII/2 în sensul majorării coeficienţilor de multiplicare la funcţiile de medic specialist, medic, medic rezident şi medic stagiar, peste nivelul de majorare propus prin prezenta propunere legislativă, apreciem că aceasta a rămas fără obiect.

	Dan Constantinescu 

PREŞEDINTE
	Constantin Teculescu

SECRETAR

